
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI “ 2019 METŲ VEIKLOS KRYPTYS

Pagrindinis bendrovės veiklos tikslas - užtikrinti jai pavestą savivaldybės socialinės programos savarankišką ritualinių paslaugų teikimo funkciją, siekiant gauti maksimalias veiklos įplaukas ir pelną. Uždaroji akcinė bendrovė „Šakių laidotuvių namai“ savo veikloje vadovaujasi Lietuvos Respublikos akcinių bendrovių įstatymu, kitais LR įstatymais ir teisės aktais, 2018 m. kovo 29 d. Šakių rajono savivaldybės direktoriaus įsakymu Nr. AG-23 patvirtintais bendrovės įstatais ir UAB „Šakių laidotuvių namai“ direktoriaus 2014 m. gruodžio 30 d. įsakymu Nr. AT-51 patvirtinta apskaitos politika. Uždarosios akcinės bendrovės „Šakių laidotuvių namai“ esminė komercinės ūkinės veiklos sritis – laidojimo paslaugos ir su laidotuvėmis susijusių gyventojų poreikių tenkinimas. Didžioji vykdomos veiklos dalis nukreipta Šakių miesto gyventojų poreikių tenkinimui, tačiau klientui išreiškus valią, laidojimo paslaugos teikiamos ir kitais nurodytais adresais visoje Lietuvoje, pagal kliento pageidaujamą vietą rajono miestelių, gyvenviečių ar bendruomenių visuomeninėse patalpose.
Vykdydama savo veiklą bendrovė turi pilną komercinį, ūkinį, finansinį, organizacinį ir teisinį savarankiškumą. UAB „Šakių laidotuvių namai“ įstatinis kapitalas 2019 m. liepos 10 d. Šakių rajono savivaldybės administracijos direktoriaus 2019 m. liepos 10 d. įsakymu Nr. AG-116 padidintas iki 151000,00 Eur (vieno šimto penkiasdešimt vieno tūkstančio eurų). UAB „Šakių laidotuvių namai“ įstatinis kapitalas padalintas į 302000,00 vienetų paprastųjų vardinių akcijų, kurių kiekvienos nominali vertė 0,50 Eur (penkiasdešimt euro centų).
Visos akcijos yra Šakių rajono savivaldybės nuosavybė. Jos raštiški sprendimai prilygsta visuotinio akcininkų susirinkimo sprendimams.
Bendrovės kita veikla – mažmeninė prekyba laidojimo reikmenimis, specialiojo transporto nuomos ir pervežimo paslaugos, maitinimo paslaugos, floristika.





UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą ritualinių paslaugų visuomenei teikimą ir siekia, kad veikla būtų pelninga.
Vykdydama veiklą bendrovė vadovaujasi Rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Kompleksinė, kokybiška ir visiems prieinama socialinė pagalba“, uždavinio „Socialinių paslaugų prieinamumo ir pasirinkimo užtikrinimas ir Rajono savivaldybės 2019-2021 metų strateginiu veiklos planu, patvirtintu rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019–2021 metų strateginio veiklos plano patvirtinimo“ (toliau – Veiklos planas), Socialinės ir sveikatos apsaugos programos (13) tikslo „Socialinių paslaugų prieinamumo ir pasirinkimo užtikrinimas“.


UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“
2019 METŲ VEIKLOS PLANO KELIAMI TIKSLAI

 MISIJA. Išgirsti. Suprasti. Padėti.
 VIZIJA. Kurti šiuolaikišką, atvirą naujovėms paslaugų bendrovę, patrauklią visuomenei.

 TRUMPALAIKIAI TIKSLAI

 1. Teikti bendrąsias kokybiškas, artimo netektį patyrusiems klientams, paslaugas.
   2. Kompleksiškai modernizuoti, atnaujinti socialinių paslaugų įmonės materialinę bazę ir aplinką.



 TRUMPALAIKIAI UŽDAVINIAI TIKSLAMS PASIEKTI

1.1. Su laidojimu susijusių paslaugų kokybės ir pasirinkimo užtikrinimas.
1.2. Žmogaus palaikų patologinės anatomijos tyrimams ar teismo ekspertizės vežimo paslaugų teikimas.
1.3. Prekių asortimento plėtimas.
[bookmark: _Hlk19092714]1.4. Ypatingų, išskirtinių paslaugų teikimas.
1.5. Kvalifikuotos darbuotojų komandos išlaikymas. 
2.1. Įmonės įvaizdžio gerinimas.
2.2. Informacijos apie teikiamas paslaugas prieinamumo internetinėje erdvėje gerinimas.

UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2019 METŲ VEIKLOS PLANO UŽDAVINIAI VYKDYMUI

1.1. Uždavinys „Su laidojimu susijusių paslaugų kokybės ir pasirinkimo užtikrinimas“.	
                   1.1.1. Priemonė. „Didinti naujų paslaugų pasiūlą“. Bendrovėje teikiamos net 36 su laidojimu susijusios paslaugos – nuo palaikų paėmimo, paruošimo, šarvojimo, laidojimo iki gedulingų paruošimo. Atsiradus poreikiui ar pageidaujant klientams, paslaugų skaičius didinamas.
	1.1.2. Priemonė. „Reprezentuoti įmonę internetinėje erdvėje“ UAB „Šakių laidotuvių namai“ turi savo interneto puslapį http://www.sakiuln.lt ir 2019 m. Facebook sukurtą paskyrą, kuriose skelbiama informacija apie teikiamas paslaugas, įkeliamos fotografijos su patalpų vaizdais, floristikos gaminiais, žvakių, įkapių asortimentu. Iš viso informacija apie įmonę pagal raktinius žodžius randama 17-koje informacinių ir reklaminių puslapių. Kai kuriuose informacija jau pasenusi, todėl būtina ją atnaujinti.
[bookmark: _Hlk18399053]	1.1.3. Priemonė. „Skleisti reklamą seniūnijose ir spaudoje“. Informacija su įmonės kontaktiniais duomenimis yra skleidžiama ir rajono seniūnijose, išdalinat skrajutes ir vizitines korteles, kurių per metus atspausdinama apie 400 vnt. Reklaminiai straipsniai ir skelbimai publikuojami rajoniniuose laikraščiuose „Draugas“ ir „Laikraštis Valsčius“.
	1.1.4. Priemonė. „Prisitaikyti prie besikeičiančių laidojimo tradicijų“. Laidojimo paslaugas teikiančiame versle tenka taikytis prie įdomesnių klientų poreikių, pageidavimų. Grįžę iš užsienio jauni žmonės parsiveža netradicinių šarvojimo ar laidojimo idėjų, kurias pagal galimybes stengiamės įgyvendinti. Tai būna netradicinė šarvojimo vieta, netradiciniai papuošimai  išskirtiniai rūbai ir t.t. 
	1.2. Uždavinys. „Žmogaus palaikų patologinės anatomijos tyrimams ar teismo ekspertizės vežimo paslaugų teikimas“. 
	1.2.1. Priemonė. „Palaikų pervežimas teismo ekspertizei atlikti“. Jau 13 metų Šakių rajono ribose mirusius (žuvusius), ar nenustatytos tapatybės piliečių palaikus, teisėsaugos institucijų nurodymu, mirties priežasčių nustatymui gabename į valstybinės M. Romerio teismo medicinos skyrius Kaune ir Jurbarke. Už šias paslaugas apmoka Šakių rajono savivaldybė, remiantis 2018 m. vasario 8 d. LR sveikatos ministro įsakymu Nr. V-157/IV - 118 „Dėl Žmogaus palaikų gabenimo patologinės anatomijos tyrimams ar teismo medicinos ekspertizėms ir tyrimams tvarkos aprašo patvirtinimo“ 3 punktu. Savivaldybės numatytas pervežimų skaičius - 50.
	1.3. Uždavinys. „Prekių asortimento plėtimas“.
	1.3.1. Priemonė. „Didinti naujų prekių pasiūlą“. Didėjant konkurencijai rajone, būtina plėsti prekių asortimentą, pasiūlyti klientams šiuolaikiškesnes, madingesnes prekes. Įmonė naujų prekių įsigyja iš įvairių tiekėjų, taip pat ir iš ritualinių reikmenų parodų Lenkijoje „Memoria“. 2019 metais atnaujintas karstų, urnų, drabužių, žvakių, vazų ir laikinų paminklų asortimentas.
	1.3.2. Priemonė. „Prekių asortimento reklama internetinėje erdvėje.“ Didėjant interneto vartotojų skaičiui, didiname ir reklamų skaičių interneto erdvėje. Pagrindinius įmonės kontaktus ir rekvizitus galima rasti net 17 informacinių svetainių, tokių kaip www.118.lt; www.info.lt; www.visalietuva.lt; www.sakiai.lt; rekvizitai.vz.lt ir t.t.
1.4. Uždavinys. „Ypatingų, išskirtinių paslaugų teikimas“.
[bookmark: _Hlk20498941]	1.4.1. Priemonė. Sudaryti „Išankstinio laidojimo paslaugų“ sutartis“. Atsižvelgiant į klientų pageidavimus, kurie nori iš anksto išreikšti savo norą kaip ir kur jie turėtų būti po mirties šarvojami ir palaidoti, įmonės UAB „Šakių laidotuvių namai“ direktoriaus 2019 m. rugsėjo 2 d. įsakymu Nr. AT-36 „Dėl išankstinių laidojimo paslaugų teikimo sutarčių patvirtinimo“ patvirtino naują paslaugą – „Išankstinė laidojimo sutartis“. Ši sutartis bus sudaroma tarp „Užsakovo“, kuris pageidauja tokių paslaugų, „Vykdytojo“ (šiuo atveju UAB „Šakių laidotuvių namai“), kuris atliks pageidaujamas paslaugas pagal Sutartyje numatytus reikalavimus ir „Įgalioto Asmens“, kuris praneš apie Užsakovo mirtį ir bus atsakingas asmuo, derinantis visus reiklus su „Vykdytoju“.
	1.4.2. Priemonė. „Kapaviečių tvarkymo paslaugos“. Nuo 2019 m. įmonė pradėjo gyventojams siūlyti ir kapaviečių priežiūros paslaugas. Tai būtų „Kapo sutvarkymas po palaidojimo“, kada nurenkami vainikai, krepšeliai, žvakės, išvežamos žemės, užpilamas juodžemis ir „Vienkartinis kapo sutvarkymas“, kada atliekami kliento pageidaujami darbai – apsodinimas gėlėmis, dekoratyvinių krūmų apkarpymas, paminklo plovimas, skaldelės užpylimas ir t.t. Įkainiai patvirtinti UAB „Šakių laidotuvių namai“ direktoriaus 2019 m. liepos 31 d. įsakymu Nr. AT-31 „Dėl kapaviečių priežiūros Šakių kapinėse įkainių patvirtinimo“.
	1.5. Uždavinys. „Kvalifikuotos darbuotojų komandos išlaikymas“.
	1.5.1. Priemonė. „Darbuotojų mokymai“. Kokybiškų paslaugų suteikimas yra neatsiejamas nuo darbuotojų kvalifikacijos, motyvacijos ir profesionalumo, todėl ypač svarbu investuoti į darbuotojų mokymus, nuolatinį kompetencijos kėlimą, motyvacijos didinimą. Darbuotojai pagal poreikį siunčiami į seminarus ar kursus. Įmonės tanatopraktikė, virėja ir valytoja tobulinasi pagal privalomas higienos įgūdžių mokymo specialiąsias programas. Būdami laidojimo ceremonijų organizavimo sistemos „Rekviem“ ir „Lietuvos Ritualinių paslaugų asociacijos“ nariai, esame kas ketvirtį nemokamai kviečiami į seminarus, lektoriai bei psichologai atvyksta vesti paskaitų ir pačioje įmonėje. Tada galimybę dalyvauti turi visi 13 darbuotojų. 
	1.5.2. Priemonė. „Darbuotojų motyvavimo priemonių skaičius“. Viena iš darbuotojų motyvavimo priemonių yra darbo vietų pagerinimas ir aprūpinimas specialiais darbo drabužiais. 2019 m. padidintose įmonės morgo patalpose pastatyta traukos spinta cheminėms medžiagoms laikyti, o virtuvė buvo atnaujinta reikalingais reikmenimis, virėjai nupirkti nauji darbo drabužiai. UAB „Šakių laidotuvių namai“ direktoriaus kabinetui nupirktas kompiuteris ir spausdintuvas.
 	2.1. Uždavinys. „Įmonės įvaizdžio gerinimas“.
	2.1.1. Priemonė. „Gamybinių ir administracinių patalpų modernizavimas“. Pagal finansines galimybes įmonėje savo jėgomis išdažytos antrosios šarvojimo salės sienos, laiptinės aikštelės ir laiptų turėklai, pagalbinė virtuvės patalpa ir šešios durys.
	2.1.2. Priemonė. „Įmonės viešųjų erdvių tvarkymas“. Įmonėje didelis dėmesys skiriamas ir viešųjų erdvių tvarkymui. Teritorija nemaža, todėl kiekvieną vasarą tenka ją apželdinti naujais augalais, reguliariai pjauti veją. Dvejose poilsio zonose esančius suoliukus būtina kasmet perlakuoti. Aplink įmonės pastatą esantį šaligatvį reiktų pakeisti trinkelėmis (dalis jų jau paklota ankstesniais metais), bet 2019 m. sumažėjus apyvartai, lėšų tam nepakako. Didelės investicijos reikėtų ir automobilių aikštelės dangos asfaltavimo darbams, nes joje daug duobių ir ištrupėjusio asfalto.
	2.2. Uždavinys. „Informacijos apie teikiamas paslaugas prieinamumo internetinėje erdvėje gerinimas“.
	2.2.1. Priemonė. „Įmonę reprezentuojančių internetinių  puslapių kūrimas“. 2019 m. sukurtas Facebook įmonės puslapis „UAB Šakių laidotuvių namai“. Jame aprašyta įmonės veikla, paslaugos, įkeltos šarvojimo salių, gaminamų floristinių gaminių, reikmenų nuotraukos, parašomi aktualūs straipsneliai apie kremavimo paslaugas, apie laidotuvių papročius, kainas.
	2.2.2. Priemonė. „Pastovus įmonės reklamų atnaujinimas internetinėje erdvėje“. Nors UAB „Šakių laidotuvių namai“ veikia Šakiuose apie 30 metų ir, atrodo, juos žino kiekvienas rajono gyventojas, bet, pasikeitus kartai ir jaunesniems žmonėms išvykus į užsienį, informacijos apie teikiamas laidojimo paslaugas teikimas internete tapo būtinas. Nors įmonės reklama skelbiama 17-oje internetinių puslapių, vis tik daugiausiai peržiūrų yra įmonės feisbuko paskyroje „UAB Šakių laidotuvių namai“ ir interneto puslapyje www.sakiuln.lt. Todėl daugiausiai informacijos juose ir pateikiama. 2019 m. keletas  reklamų ir straipsnių publikuota rajoniniuose laikraščiuose „Draugas“ ir „Laikraštis Valsčius“.


Uždarosios akcinės bendrovės 


13

„Šakių laidotuvių namai“ direktorė                                                         Aurelija Grinkevičienė
Uždarosios akcinės bendrovės „Šakių laidotuvių namai“ 2019 metų veiklos planas. Bendroji dalis.
[bookmark: _Toc54414035][bookmark: OLE_LINK3]Uždarosios akcinės bendrovės „Šakių laidotuvių namai“ 2019 metų veiklos planas. Priemonių plano dalis
priedas                 
                                    
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2019 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS 
	
2019 metai
Misija. „Išgirsti. Suprasti. Padėti“.

Vizija „Kurti šiuolaikišką, atvirą naujovėms paslaugų bendrovę, patrauklią visai visuomenei“.

Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	Siekiama 2019 metų laikotarpio reikšmė

	1.
	Teikti bendrąsias kokybiškas, artimo netektį patyrusiems klientams, paslaugas.
	1.
	Atliktų laidojimo paslaugų dalis nuo mirusių rajone skaičiaus
	proc.
	51


[bookmark: _Hlk18409006]
Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	1.1.
	Su  laidojimu susijusių paslaugų kokybės ir pasirinkimo užtikrinimas.
	1.1.
	Teigiami klientų  atsiliepimai apie suteiktas paslaugas 
	proc.
	96


Priemonės 
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.1.1.
	Didinti naujų paslaugų pasiūlą
	1.1.1.
	Įdiegtų naujų paslaugų skaičius
	  vnt.
	2
	UAB  „Šakių laidotuvių namai“

	1.1.2.
	Reprezentuoti įmonę internetinėje erdvėje
	1.1.2.
	Priemonių, reprezentuojančių įmonę interneto erdvėje skaičius
	  vnt.
	17
	UAB  „Šakių laidotuvių namai“

	1.1.3.
	Skleisti reklamą seniūnijose ir spaudoje
	1.1.3.
	Atspausdintų ir išdalintų reklamos leidinių skaičius
	  vnt.
	
400

	UAB  „Šakių laidotuvių namai“

	1.1.4.
	Prisitaikyti prie besikeičiančių laidojimo tradicijų
	1.1.4.
	Klientų, pasirinkusių šią paslaugą skaičius
	  vnt.
	6
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	Siekiama 2019 metų laikotarpio reikšmė

	1.2.
	Žmogaus palaikų patologinės anatomijos tyrimams ar teismo ekspertizės vežimo paslaugų teikimas
	
1.2.

	Suteiktų, pervežimo ir tyrimo, paslaugų skaičius
	vnt.
	50


Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.2.1.
	Palaikų pervežimas teismo ekspertizei atlikti 
	1.2.1.
	Pervežtų palaikų skaičius
	  vnt.
	50
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	1.3.
	[bookmark: _Hlk18400010]Prekių asortimento plėtimas
	1.3.
	Naujo  asortimento prekių padidėjimas
	proc.
	23


Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	    1.3.1.
	Didinti naujų prekių pasiūlą
	1.3.1.
	Įdiegtų naujo asortimento prekių skaičius
	  vnt.
	6
	UAB  „Šakių laidotuvių namai“

	1.3.2.
	Prekių asortimento reklama internetinėje erdvėje
	1.3.2.
	Priemonių, reprezentuojančių įmonę interneto erdvėje skaičius
	  vnt.
	17
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	1.4.
	Ypatingų, išskirtinių paslaugų teikimas
	1.4
	Teikiamų ypatingų paslaugų skaičius
	vnt.
	2


Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	    1.4.1.
	Sudaryti „Išankstinio laidojimo paslaugų“ sutartis
	1.4.1.
	Sudarytų „Išankstinio laidojimo paslaugų“  sutarčių skaičius
	  vnt.
	2
	UAB  „Šakių laidotuvių namai“

	1.4.2.
	Kapaviečių tvarkymo paslaugos
	1.4.2.
	Kapaviečių tvarkymo paslaugų skaičius
	  vnt.
	4
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	
1.5.

	Kvalifikuotos darbuotojų komandos išlaikymas
	1.5.
	Kvalifikuotų darbuotojų išlaikymo priemonių skaičius
	vnt.
	2



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	1.5.1.
	Darbuotojų mokymai
	1.5.1.
	Darbuotojų, dalyvaujančių mokymuose, skaičius
	  vnt.
	13
	UAB  „Šakių laidotuvių namai“

	1.5.2.
	Darbuotojų motyvavimo priemonių skaičius
	1.5.2.
	Pagerintų darbo vietų skaičius
	  vnt.
	2
	UAB  „Šakių laidotuvių namai“





Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	Siekiama 2019 metų laikotarpio reikšmė

	2.
	Kompleksiškai modernizuoti, atnaujinti socialinių paslaugų įstaigos aplinką ir materialinę bazę.
	2.
	Pritaikytų ir atnaujintų objektų ir viešųjų erdvių skaičius
	vnt.
	7



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	2.1.
	Įmonės  įvaizdžio  gerinimas
	2.1.
	Priemonių, kuriomis atnaujintas įmonės įvaizdis, skaičius
	vnt.
	2



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	     2.1.1.
	Gamybinių ir administracinių patalpų modernizavimas  
	2.1.1.
	Atnaujintų ir modernizuotų patalpų skaičius
	  vnt.
	4
	UAB  „Šakių laidotuvių namai“

	
2.1.2.

	Įmonės viešųjų erdvių tvarkymas
	
2.1.2.

	Sutvarkytų erdvių skaičius
	vnt.
	3
	UAB  „Šakių laidotuvių namai“



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	Siekiama 2019 metų laikotarpio reikšmė

	2.2.
	Informacijos apie teikiamas paslaugas prieinamumo internetinėje erdvėje gerinimas
	2.2.
	Internetinių puslapių, kuriuose yra įmonės reklama, skaičius
	vnt.
	17



Priemonės 
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	Siekiama 2019 metų laikotarpio reikšmė
	Atsakingas už priemonę

	2.2.1.
	Įmonę reprezentuojančių internetinių  puslapių kūrimas
	2.2.1.
	Naujai sukurtų internetinių puslapių skaičius 
	  vnt.
	1
	UAB  „Šakių laidotuvių namai“

	2.2.2.
	Pastovus įmonės reklamų atnaujinimas internetinėje erdvėje
	2.2.2.
	Parengtų ir atnaujintų internetinių  reklamų, straipsnių skaičius
	vnt.
	10
	UAB  „Šakių laidotuvių namai“





Uždarosios akcinės bendrovės 
„Šakių laidotuvių namai“ direktorė                                                                          Aurelija Grinkevičienė


Uždarosios akcinės bendrovės „Šakių laidotuvių namai“ 2019 metų veiklos planas. Priemonių plano dalis.

Uždarosios akcinės bendrovės „Šakių laidotuvių namai“ 2019 metų strateginis veiklos planas. Priemonių plano dalis.
